ธนชาตออกกองหุ้นรับเงินนอกไหลเข้า
บลจ.ธนชาต ฉวยเม็ดเงินไหลเข้า ออกกองทุนหุ้น TSmart อายุ 18 เดือน ทยอยจ่ายผลตอบแทนทุก 5%
15 ม.ค. 2556

บลจ.ธนชาต ฉวยเม็ดเงินไหลเข้า ออกกองทุนหุ้น TSmart อายุ 18 เดือน ทยอยจ่ายผลตอบแทนทุก 5%
นายบุญชัย เกียรติธนาวิทย์ กรรมการผู้จัดการ บริษัทหลักทรัพย์จัดการกองทุน (บลจ.) ธนชาต เปิดเผยว่า บริษัทออกกองทุนธนชาต Smart Fund (TSmart) เปิดขายครั้งแรกและครั้งเดียวตั้งแต่วันที่ 1421 ม.ค. 2556 
“แม้ตลาดในปี 2556 จะยังคงผันผวนแต่ก็ยังเป็นขาขึ้น ดัชนีมีโอกาสปรับตัวขึ้นไปถึง 1,550 จุด แม้จะยังมีความเสี่ยงจากปัญหาเศรษฐกิจต่างประเทศ แต่คาดว่าจะได้รับแรงหนุนจากสภาพคล่องที่ไหลเข้ามาในภูมิภาคอย่างต่อเนื่อง รวมทั้งผลประกอบการบริษัทจดทะเบียนยังโต” นายบุญชัย กล่าว
กองทุนนี้เป็นกองทุนผสม เน้นลงทุนในหุ้นที่มีโอกาสได้รับผลดีจากการอุปโภคบริโภคของตลาดในประเทศ และความต้องการสินค้าและบริการจากตลาดประเทศเพื่อนบ้าน หรือประเทศในกลุ่มอาเซียน และคาดว่าจะได้ประโยชน์จากการลงทุนและพัฒนาเทคโนโลยีและระบบสาธารณูปโภค โดยกองทุนมีอายุโครงการ 18 เดือน จะคืนผลตอบแทนโดยรับซื้อคืนหน่วยลงทุนอัตโนมัติให้แก่ผู้ถือหน่วยไม่ต่ำกว่า 0.50 บาทต่อหน่วยหรือ 5% ของมูลค่าหน่วยลงทุนที่ขายครั้งแรก